Kommissionens forordning (EF) nr. 1304/2002
af 18. juli 2002
om berigtigelse af forordning (EF) nr. 1116/2002 om fastsættelse af, i hvilket omfang der kan accepteres ansøgninger, der blev indgivet i juni 2002 om importlicenser for visse svinekødsprodukter i forbindelse med den ordning, der er fastsat i de aftaler, som Fællesskabet har indgået med Republikken Polen, Republikken Ungarn, Den Tjekkiske Republik, Den Slovakiske Republik, Republikken Bulgarien og Rumænien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 1898/97 af 29. september 1997 om gennemførelsesbestemmelser for anvendelse i svinekødssektoren af den ordning, der er fastsat i Rådets forordning (EF) nr. 1727/2000, (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000 og (EF) nr. 2851/2000, og om ophævelse af forordning (EØF) nr. 2698/93 og (EF) nr. 1590/94(1), senest ændret ved forordning (EF) nr. 1006/2001(2), særlig artikel 4, stk. 5, og
ud fra følgende betragtning:
Den samlede mængde, der er disponibel i perioden fra den 1. oktober til den 31. december 2002, og som der kan indgives ansøgninger om importlicenser for, er fastsat i bilag II til Kommissionens forordning (EF) nr. 1116/2002(3). Der har indsneget sig en fejl i beregningen af denne mængde. Det er derfor nødvendigt at berigtige nævnte forordning -
UDSTEDT FØLGENDE FORORDNING:
Artikel 1
Bilag II til forordning (EF) nr. 1116/2002 affattes som angivet i bilaget til nærværende forordning.
Artikel 2
Denne forordning træder i kraft den 19. juli 2002.
Den anvendes fra den 1. juli 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juli 2002.